[indsæt Projektnavn/løsningens navn]

Bilag D – Parternes regulering af andre forhold

***INTERN VERSIONSHISTORIK (SKAL SLETTES INDEN UDSENDELSE TIL KOMMUNERNE)***

|  |  |  |  |
| --- | --- | --- | --- |
| ***Versionsnr.*** | ***Dato for ændring*** | ***Ansvarlig (initialer)*** | ***Beskrivelse af ændring*** |
| *1.0* | *Februar 2025* | *SIA* | *Bilag er oprettet og tilføjet databehandleraftalen og uploadet i metodematrix* |

# D.1 regulering af andre forhold

Ved Bestemmelsernes ikrafttræden gælder følgende forhold som supplement til databehandleraftalen og dens øvrige bilag A-C.

| **Henvisning til bestemmelse**  | **Beskrivelse af andre forhold, der gør sig gældende** |
| --- | --- |
| Præambel  | Kommunerne er dataansvarlige og KOMBIT er databehandler. KOMBIT er 100% ejet af KL, som igen er ejet af kommunerne. Forholdet mellem KOMBIT og kommunerne er dermed ikke et sædvanligt kunde- og leverandørforhold. KOMBIT er kommunernes it-fællesskab – et it-fællesskab – der agerer som indkøber og systemforvalter af it-løsninger til kommunerne. De fælleskommunale it-løsninger, som KOMBIT har indkøbt, er kommunernes it-løsninger, og kommunerne har via en fastsat governance bestemmelsesretten over KOMBITs aktiviteter.Da der ikke er tale om et sædvanlige kunde – og leverandørforhold, og KOMBIT som udgangspunkt agerer på vegne af 98 kommuner, er der behov for at præcisere visse af Datatilsynets standardkontraktbestemmelser samt bilag hertil. Præciseringerne fremgår af dette bilag D.  |
| Præcisering af pkt. 5.3 | Hvis imødegåelse af de identificerede risici – efter den dataansvarliges vurdering – kræver gennemførelse af yderligere foranstaltninger end de foranstaltninger, som databehandleren allerede har gennemført, skal den dataansvarlige angive de yderligere foranstaltninger, der skal gennemføres, i bilag C. Sådanne eventuelle supplerende foranstaltninger, herunder spørgsmål om særskilt betaling herfor, aftales skriftligt mellem databehandleren og den dataansvarlige forud for angivelse af disse i bilag C.  |
| Præcisering under afsnit 6. anvendelse af underdatabehandlere | Al kommunikation mellem den dataansvarlige og underdatabehandleren om forhold vedrørende disse Bestemmelser skal ske via databehandleren. Dette udgangspunkt kan dog fraviges, hvis den dataansvarlige har behov for indsigt i eller adgang til personoplysniger om registrerede til brug for anmeldelse af brud på persondatasikkerheden eller ved særskilt aftale mellem den dataansvarlige og databehandleren. I sådanne tilfælde vil eventuelle oplysninger blive sendt direkte fra underdatabehandleren til den dataansvarlige.  |
| Præcisering af pkt. 6.3  | Databehandleren har i underdatabehandleraftalen med dennes underdatabehandler en frist for underretning på 90 dage. Databehandleren har derfor valgt at indsætte en frist på 30 dage i databehandleraftalen med den dataansvarlige, der giver databehandleren mulighed for at foretage et grundigt forarbejde i forbindelse med tilføjelse eller udskiftning af underdatabehandlere/under-underdatabehandlere, og derudover have tid at behandle eventuelle indsigelser fra den dataansvarlige. Med denne dokumentation stiller databehandleren de fornødne garantier for, der vil gennemføres de passende tekniske og organisatoriske foranstaltninger på en sådan måde, at behandling opfylder kravene i forordningen og sikrer beskyttelse af den registreredes rettigheder samt opfylder forpligtelserne i databehandleraftalen, jf. forordningens artikel 28, stk.1. Databehandleren foretager en analyse og screening af en ny underdatabehandler/under-underdatabehandler og fremsender denne dokumentation til den dataansvarlige sammen med underretningen. Dette giver den dataansvarlige mulighed for at tage stilling til tilføjelsen eller udskiftningen og gøre eventuel indsigelse mod sådanne ændringer inden for en frist på 30 dage. Forud for underretningen af den dataansvarlige vil databehandleren i relevant omfang inddrage de dataansvarlige kommuner i screeningsprocessen for relevant sparring.  |
| Præcisering af pkt. 9.2 | Databehandleren har valgt at indsætte en frist op til 36 timer henset til det forarbejde og den dokumentation, som databehandleren indsamler til underretningen af den dataansvarlige om brud på persondatasikkerheden.  |
| Præcisering under afsnit 10. sletning og returnering af oplysninger  | Ved ophør af tjenesterne vedrørende behandling af personoplysninger er databehandleren forpligtet til enten at slette alle personoplysninger, eller tilbagelevere alle personoplysningerne og slette eksisterende kopier. Oftest vil databehandlerens systemer blive genudbudt og dermed ikke ophøre. Såfremt tjenesterne vedrørende behandling af personoplysninger skulle komme til ophør, vil databehandleren indlede en proces med kommunerne omkring sletning og returnering.  |
| Præcisering under afsnit 14. kontaktpersoner hos den dataansvarlige og databehandleren  | De angivne kontaktpersoner under afsnit 14 er de gældende på underskriftstidspunktet. Det er kommunens ansvar at sikre, at den pågældende kontaktperson er registreret i KLIK (KLIK er Kommunernes Løsning til Implementering og Koordinering). KOMBIT vil anvende kommunens registreringer i KLIK, når der kommunikeres om fx opdateringer af databehandleraftalen. Parterne er forpligtet til løbende at orientere hinanden om ændringer vedrørende kontaktpersoner. Databehandleraftalen opdateres ikke ved udskiftning af kontaktperson i KLIK.  |
| Præcisering af bilag B | Som følge af EDPB’s udtalelse om den dataansvarliges forpligtelser ved brug af (under)databehandlere den 7. oktober 2024, skal den dataansvarlige altid have information om identitet (navn, adresse og kontaktperson) og en beskrivelse af behandlingsaktiviteten for alle databehandlere og underdatabehandlere. Bilag B indeholder informationer om navn, adresse og bekrivelse af behandlingsaktiviteten. Databehandleren vil stille informationer omkring kontaktperson hos underdatabehandlere til rådighed for den dataansvarlige via databehandlerens GDPR-dokumentation. Den dataansvarlige kan altid på anmodning hos databehandleren få udleveret oplysninger på kontaktperson hos underdatabehandlere.  |
| Præcisering under afsnit C.7.2 yderligere tilsyn og inspektion hos databehandleren | Databehandleren forbeholder sig retten til at få dækket omkostninger i forbindelse med yderligere tilsyn. Forud for iværksættelse af yderligere tilsyn, skal det aftales skriftligt mellem databehandleren og den dataansvarlige, hvilke aktiviteter der skal gennemføres samt eventuelle omkostninger forbundet hermed. Dette kunne eksempelvis være, hvis den dataansvarlige ønsker en ny revisionserklæring under andre rammer og/eller under anvendelse af anden metode end revisionserklæringen anført i C.7.1. |
| Præcisering under afsnit C.8.2 yderligere tilsyn og inspektion hos underdatabehandlere  | Databehandleren forbeholder sig retten til at få dækket omkostninger i forbindelse med yderligere tilsyn. Forud for iværksættelse af yderligere tilsyn, skal det aftales skriftligt mellem databehandleren og den dataansvarlige, hvilke aktiviteter der skal gennemføres samt eventuelle omkostninger forbundet hermed. Dette kunne eksempelvis være, hvis den dataansvarlige ønsker en ny revisionserklæring under andre rammer og/eller under anvendelse af anden metode end revisionserklæringerne anført i C.8.1.  |